MÄÄRUS							      31.10.2025 nr 12 

Kaitseministri 30. augusti 2021. a määruse nr 10 „Riigikaitseõpetuse valdkonna toetamise tingimused ja kord“ muutmine		

Määrus kehtestatakse riigieelarve seaduse § 53¹ lõike 1 alusel.

Kaitseministri 30. augusti 2021. a määruses nr 10 „Riigikaitseõpetuse valdkonna toetamise tingimused ja kord“ tehakse järgmised muudatused:

1) paragrahvi 1 lõikes 1 ja §-s 2 asendatakse sõna „riigikaitseõpetajale“ sõnaga „koolitöötajale“;

2) paragrahvi 5¹ lõiked 1 ja 2 sõnastatakse järgmiselt:
„(1) Preemia andmise eesmärk on tunnustada koolitöötajaid riigikaitse silmapaistva edendamise, õpilaste seas kaitsetahte arendamise ja ajateenistuse populariseerimise eest.

(2) Preemia andmise tulemusel on koolitöötajad paremini motiveeritud panustama riigikaitse ja kaitsetahte arendamisse võimalikult kõrgel tasemel ja toetavad aktiivselt riigikaitse valdkonna arendustegevust.“;  

3) paragrahvi 7 lõiget 2 täiendatakse punktiga 3 järgmises sõnastuses:
„3) üldhariduskoolis õpetab gümnaasiumi riiklikus õppekavas nimetatud kursuse „Riigikaitse“ või kutseõppeasutuses õpetab kutsekeskhariduse riiklikus õppekavas nimetatud mooduli „Riigikaitseõpetus“ õppesisust vähemalt 75 protsendi ulatuses õpetaja, kelle haridustase ja kvalifikatsioon vastavad põhikooli- ja gümnaasiumiseaduse § 74¹ lõikele 5.“;

4) paragrahvi 7¹ lõiget 2 täiendatakse punktiga 5 järgmises sõnastuses:
„5) taotleja kinnitus, et taotleja ja taotlus vastavad määruses ja taotlusvooru tingimustes sätestatud nõuetele.“;

5) paragrahvi 7¹ lõige 3 tunnistatakse kehtetuks;

6) paragrahvi 10 lõige 2 sõnastatakse järgmiselt: 
„(2) Kulu loetakse põhjendatuks, kui kulu on sobiv, vajalik ja mõistlik käesoleva määruse §-s 4 nimetatud eesmärgi ja tulemuse saavutamiseks ning see tekib käesoleva määruse § 6 lõikes 1 nimetatud toetatavate tegevuste käigus ega ole põhjendamatult kõrge võrreldes tavaliselt sarnase teenuse, töö või asja eest tasutava hinnaga.“;

7) paragrahvi 45¹ lõige 1 sõnastatakse järgmiselt: 
„(1) Preemia on koolitöötajale määratav rahaline tunnustus.“;

8) paragrahvi 45¹ lõikes 2 asendatakse sõna „riigikaitseõpetuse“ sõnadega „riigikaitse valdkonna“; 

9) paragrahvi 45³ lõikes 2 asendatakse sõna „riigikaitseõpetuse“ sõnaga „riigikaitse“;

10) paragrahvi 45³ lõikest 3 ja § 45⁴ lõikest 4 jäetakse välja sõna „riigikaitseõpetajana“;

11) paragrahvi 45³ lõige 4 sõnastatakse järgmiselt:
„(4) Esitatud ettepaneku alusel on ametil vajaduse korral õigus küsida koolilt lisateavet kandidaadi tegevuse kohta koolis riigikaitse silmapaistval edendamisel, õpilaste seas kaitsetahte arendamisel ja ajateenistuse populariseerimisel.“.

Hanno Pevkur
Minister

Kaimo Kuusk
Kantsler